CELEX: 62007TN0482
Language: fi
Date: 2007-12-20 00:00:00
Title: Asia T-482/07: Kanne 20.12.2007 — Nynäs Petroleum ja Nynas Petróleo v. komissio

23.2.2008   
            
            
               FI
            
            
               Euroopan unionin virallinen lehti
            
            
               C 51/56
            
         Kanne 20.12.2007 — Nynäs Petroleum ja Nynas Petróleo v. komissio
   (Asia T-482/07)
   (2008/C 51/101)
   Oikeudenkäyntikieli: englanti
   Asianosaiset
   
      Kantajat: AB Nynäs Petroleum (Tukholma, Ruotsi) ja Nynas Petróleo, SA (Madrid, Espanja) (edustajat: barrister D. Beard ja solicitor M. Dean)
   
      Vastaaja: Euroopan yhteisöjen komissio
   Vaatimukset
   
               —
            
            
               Päätöksen 1 kohta on kumottava siltä osin kuin sitä sovelletaan Nynasiin ajanjaksolla 1991–1996
            
         
               —
            
            
               päätöksen 1 kohta on kumottava siltä osin kuin hintojen yhdenmukaistamista sovelletaan Nynasiin
            
         
               —
            
            
               päätöksen 2 kohta on kumottava siltä osin kuin siinä määrätään Nynas SA:lle 10 642 500 euron suuruinen sakko ja AB Nynäsille 10 395 000 euron suuruinen sakko, tai vaihtoehtoisesti kyseistä sakkoa on kohtuullistettava
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajat vaativat kanteellaan sen EY 81 artiklan mukaisesta menettelystä (asia COMP/38.710 — Bitumi — Espanja) 3.10.2007 tehdyn komission päätöksen K(2007)441 lopullinen osittaista kumoamista EY 230 artiklan nojalla, jolla komissio totesi, että kantajat, Nynäs Petroleum ja Nynas Petróleo (jäljempänä yhdessä ”Nynas”) muiden yritysten ohella osallistuivat sellaisiin sopimuksiin ja yhdenmukaistettuihin menettelytapoihin kovuusluokan mukaan luokiteltavan bitumin markkinoilla Espanjassa, jotka liittyivät markkinoidenjakosopimuksiin ja hintojen yhdenmukaistamiseen, ja/tai kantajille määrätyn sakon alentamista EY 229 artiklan nojalla.
   Vaatimukset perustuvat seuraaviin kanneperusteisiin:
   
               (i)
            
            
               Kantajat väittävät, että komissio arvioi väärin Nynasin osallisuuden keston väitetyissä markkinoidenjakojärjestelyissä, erityisesti kun se katsoi, että Nynas osallistui väitettyyn rikkomiseen vuosien 1991 ja 1996 välisenä aikana.
            
         
               (ii)
            
            
               Lisäksi kantajat väittävät, että komissio on väärässä todetessaan, että Nynas osallistui väitettyihin hintoihin liittyviin rikkomisiin.
            
         
               (iii)
            
            
               Lopuksi kantajat väittävät, että komissio teki arviointivirheen arvioidessaan, missä määrin Nynas oli osallistunut rikkomisiin, ja vahvistaessaan Nynasille maksettavaksi määrätyn sakon kohtuullista määrää.